กฎกระทรวงกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลนาหลวงเสน ตำบลชะมายตำบลปากแพรก ตำบลถ้ำใหญ่ ตำบลควนกรด และตำบลที่วังอำเภอทุ่งสง จังหวัดนครศรีธรรมราชพ.ศ.๒๕๔๗[๑] อาศัยอำนาจตามความในมาตรา ๕(๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘(๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล หรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ เป็นเส้นตรงที่เชื่อมระหว่างเส้นตรงที่ต่อตรงจากเส้นขนานระยะ ๒๐๐ เมตร กับศูนย์กลางถนนวังหีบ ไปทางทิศเหนือบรรจบกับถนนสาธารณะไม่ปรากฏชื่อเป็นเส้นขนานระยะ ๒๐๐ เมตร กับศูนย์กลางถนนสำโรง วัดราษฎร์ประดิษฐ์ บรรจบถนนสาธารณะไปบ้านท่าเลาเป็นเส้นตรงที่เชื่อมระหว่างจุดที่เส้นขนานระยะ ๒๐๐ เมตร กับศูนย์กลางถนนสำโรง วัดราษฎร์ประดิษฐ์ บรรจบกับถนนสาธารณะไม่ปรากฏชื่อกับเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข๔๐๓ บรรจบกับคลองท่าแพ ฝั่งตะวันออก และเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข๔๐๓ จดเขตป่าสงวนแห่งชาติน้ำตกโยงและเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข๔๐๓ทิศตะวันออก เลียบเขตป่าสงวนแห่งชาติน้ำตกโยง ถึงจุดที่เป็นเส้นตั้งฉากกับทางหลวงแผ่นดินหมายเลข ๔๐๓ ตรงจุดที่อยู่ห่างจากทางหลวงแผ่นดินหมายเลข ๔๐๓ บรรจบกับ ถนน รพช.นศ.๔๐๘๒ (บ้านไสใหญ่ บ้านน้ำตกโยง)ไปทางทิศตะวันออก ตามแนวทางหลวงแผ่นดินหมายเลข ๔๐๓ เป็นระยะ ๘๐๐ เมตร เป็นเส้นตั้งฉากกับศูนย์กลางทางหลวงแผ่นดินหมายเลข ๔๐๓ ตรงจุดที่อยู่ห่างจากถนน รพช.นศ. ๔๐๘๒(บ้านไสใหญ่ บ้านน้ำตกโยง) บรรจบกับศูนย์กลางทางหลวงแผ่นดินหมายเลข ๔๐๓ ไปทางทิศตะวันออก ตามแนวทางหลวงแผ่นดินหมายเลข ๔๐๓ เป็นระยะ ๘๐๐ เมตร เป็นแนวขนานระยะ ๒๐๐ เมตร กับทางหลวงแผ่นดินหมายเลข ๔๑ ไปทางทิศตะวันตกเฉียงเหนือ และเลียบเชิงเขาหมูแปะ แนวสายส่งไฟฟ้าศักย์สูงไปทางทิศตะวันตกเฉียงใต้บรรจบกับถนนห้วยขัน เป็นเส้นตั้งฉากกับถนนห้วยขันที่จุดซึ่งแนวสายส่งไฟฟ้าศักย์สูงตัดกับถนนห้วยขัน และเป็นเส้นขนานระยะ ๒๐๐ เมตร กับศูนย์กลางถนนห้วยขันไปทางทิศตะวันตกเฉียงเหนือ และเส้นขนานระยะ ๒๐๐ เมตร กับศูนย์กลางแนวเขตทางรถไฟสายใต้ไปทางทิศใต้ ถึงจุดที่อยู่ตามแนวเส้นตั้งฉากกับทางรถไฟสายใต้ตรงจุดที่ห่างจากแนวสายส่งไฟฟ้าศักย์สูงตัดผ่านระยะ ๑,๕๐๐ เมตรทิศใต้ เป็นเส้นตรงไปทางทิศตะวันตกตามแนวขนานระยะ ๕๐๐ เมตร กับศูนย์กลางถนน รพช.นศ.๓๑๐๘ (บ้านธรรมเผด็จ บ้านวังขรี)ทิศตะวันตก เป็นเส้นขนานระยะ ๕๐๐ เมตร กับศูนย์กลางถนนหนองแสง- หนองเสม็ด ไปทางทิศเหนือ ถึงจุดที่ตั้งอยู่ในแนวขนานกับศูนย์กลางถนนไปอำเภอทุ่งใหญ่ระยะ ๓๐๐ เมตร เป็นเส้นขนานระยะ ๓๐๐ เมตร กับศูนย์กลางถนนไปอำเภอทุ่งใหญ่จดถนนสาธารณะไม่ปรากฏชื่อ ฟากตะวันตกเลียบถนนสาธารณะบรรจบกับทางหลวงแผ่นดินหมายเลข ๔๑๑๐ และเส้นขนานระยะ ๒๐๐ เมตร กับถนนสาธารณะและถนนวังหีบ ไปทางทิศเหนือบรรจบกับจุดเริ่มต้นเว้นแต่ พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จากหลักหมุดผังเมือง รหัส นศ.๓๐๐๕ ไปทางทิศตะวันตกเฉียงเหนือ ตามแนวถนนทุ่งสง นาบอน ระยะ ๒๐๐ เมตรและเป็นเส้นขนานไปทางทิศตะวันออก ระยะ ๒๐๐ เมตรกับแนวเส้นเชื่อมระหว่างหลักหมุดผังเมืองตามแนวถนนโครงการสาย ง หลักหมุดผังเมือง รหัสนศ. ๓๐๐๗ ถึงหลักหมุดผังเมือง รหัส นศ. ๓๐๑๒ ทิศตะวันออก เป็นเส้นขนานไปทางทิศใต้ ระยะ๒๐๐ เมตร กับแนวเส้นเชื่อมระหว่างหลักหมุดผังเมืองตามแนวถนนโครงการสาย งหลักหมุดผังเมือง รหัส นศ. ๓๐๑๒ กับหลักหมุดผังเมือง รหัส นศ. ๓๐๑๕จดทางรถไฟสายใต้ ทิศใต้ เป็นเส้นตั้งตรงไปทางทิศตะวันตกถึงจุดที่อยู่ห่างจากแนวเขตทางรถไฟสายใต้ตัดกับถนนชนปรีดา ไปทางทิศตะวันออก ตามแนวเขตทางรถไฟสายใต้ เป็นระยะ ๑,๐๐๐ เมตร เป็นเส้นตรงลงมาทางทิศใต้จนบรรจบแนวเขตที่ดินของรัฐ (ที่ดินจัดสรร) ตำบลปากแพรก ร.๗ ไปตามแนวเขตที่ดินของรัฐ(ที่ดินจัดสรร) และเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข๔๑ ไปทางทิศตะวันตกเฉียงเหนือผ่านทางรถไฟสายใต้ ทางหลวงแผ่นดินหมายเลข ๔๐๓ คลองนาถึงทางหลวงแผ่นดินหมายเลข ๔๑ ไปอำเภอนาบอน ฟากใต้เป็นเส้นเลียบทางหลวงแผ่นดินหมายเลข ๔๑ ไปอำเภอนาบอน ฟากใต้ ไปทางทิศตะวันออกจนถึงจุดที่อยู่ในแนวขนาน ระยะ ๒๐๐ เมตร กับหลักหมุดผังเมือง รหัส นศ. ๓๐๐๑ ทิศตะวันตก เป็นเส้นขนานระยะ ๒๐๐ เมตร กับแนวเส้นเชื่อมระหว่างหลักหมุดผังเมือง รหัส นศ. ๓๐๐๑ถึงหลักหมุดผังเมือง รหัส นศ. ๓๐๐๕ ไปทางทิศเหนือ๒.๒ ทิศเหนือ ตรงจุดที่ถนนหนองแสง- หนองเสม็ด บรรจบทางหลวงแผ่นดินหมายเลข ๔๑ ระยะ ๑๐๐ เมตร ไปทางทิศใต้ตามถนนหนองแสง - หนองเสม็ด เป็นเส้นขนาน ๑๐๐ เมตร กับศูนย์กลางทางหลวงแผ่นดินหมายเลข ๔๑ ไปทางทิศตะวันออกเฉียงใต้ผ่านทางหลวงแผ่นดินหมายเลข ๔๐๓ คลองท่าแพ จนบรรจบทางรถไฟสายใต้ ฟากตะวันตกทิศตะวันออก เลียบทางรถไฟสายใต้ ฟากตะวันตก ไปทางทิศใต้ถึงแนวเขตสำนักงานไฟฟ้าทุ่งสงการไฟฟ้าส่วนภูมิภาคทิศใต้ เส้นตั้งฉากกับทางรถไฟสายใต้ ไปทางทิศตะวันตกผ่านทางหลวงแผ่นดินหมายเลข ๔๐๓ เป็นระยะ ๔๐๐ เมตรทิศตะวันตก เป็นเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข๔๐๓ ไปทางทิศเหนือ ตามแนวทางหลวงแผ่นดินหมายเลข ๔๐๓ และเส้นขนานระยะ ๒๐๐ เมตร กับศูนย์กลางถนนปากคลอง วัดเขากลาย และถนนสาธารณะไม่ปรากฏชื่อตัดผ่านถนนหนองแสง หนองเสม็ด ระยะ ๒๐๐ เมตรเป็นเส้นขนานระยะ ๒๐๐ เมตร กับศูนย์กลางถนนหนองแสง- หนองเสม็ด ไปทางทิศเหนือ ทิศตะวันตกเฉียงเหนือ บรรจบกับทางหลวงแผ่นดินหมายเลข ๔๑๑๐ (ไปอำเภอทุ่งใหญ่) ตรงจุดที่อยู่ห่างจากทางหลวงแผ่นดินหมายเลข ๔๑๑๐ (ไปอำเภอทุ่งใหญ่) บรรจบกับถนนหนองแสง- หนองเสม็ด ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๔๑๑๐ เป็นระยะ ๖๐๐ เมตรทั้งนี้ ไม่รวมถึงสถานที่ราชการ สถาบันการศึกษา และศาสนสถานทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลนาหลวงเสน ตำบลชะมาย ตำบลปากแพรก ตำบลถ้ำใหญ่ ตำบลควนกรด และตำบลที่วัง อำเภอทุ่งสง จังหวัดนครศรีธรรมราช ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๖๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๖๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่ ๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๕๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ ๒๐๖. มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๑๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๖ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษา ไม่น้อยกว่า ๒๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลนาหลวงเสน ตำบลชะมาย ตำบลปากแพรก ตำบลถ้ำใหญ่ตำบลควนกรด และตำบลที่วัง อำเภอทุ่งสง จังหวัดนครศรีธรรมราช พ.ศ. ๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลนาหลวงเสน ตำบลชะมาย ตำบลปากแพรก ตำบลถ้ำใหญ่ ตำบลควนกรด และตำบลที่วัง อำเภอทุ่งสง จังหวัดนครศรีธรรมราช ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิกและโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๐ พฤษภาคม ๒๕๔๘พัชรินทร์/ฐิติพงษ์/ตรวจ๓๑พฤษภาคม ๒๕๔๘A+B[๑] รก.๒๕๔๗/พ๕๑ก/๕๑/๓ กันยายน๒๕๔๗